**VENDIM**

**Nr. 12, datë 7.2.2018**

**Për**

**miratimin e përdorimit nga bankat të rezervës së detyruar në lekë**

Në bazë dhe për zbatim të nenit 43 shkronja “c” të ligjit nr. 8269, datë 23.12.1997 “Për Bankën e Shqipërisë” i ndryshuar; të nenit 11, pika 2 të rregullores “Mbi minimumin e rezervës së detyruar mbajtur në Bankën e Shqipërisë nga bankat” miratuar me vendimin e Këshillit Mbikëqyrës nr. 29, datë 16.05.2012, i ndryshuar; si dhe me propozim të Departamentit të Operacioneve Monetare, Këshilli Mbikëqyrës i Bankës së Shqipërisë,

VENDOSI:

1. Të lejojë bankat të përdorin çdo ditë, deri në 70 (shatëdhjetë) për qind të shumës së rezervës së detyruar në lekë.
2. Ngarkohet Departamenti i Operacioneve Monetare dhe Departamenti i Sistemeve të Pagesave, Kontabilitetit dhe Financës me zbatimin e këtij vendimi.
3. Ngarkohet Departamenti i Operacioneve Monetare të njoftojë bankat pas miratimit të këtij vendimi.
4. Ngarkohet Departamenti i Kërkimeve për publikimin e këtij vendimi në Buletinin Zyrtar dhe në faqen e internetit të Bankës së Shqipërisë.
5. Me hyrjen në fuqi të këtij vendimi, shfuqizohet vendimi nr. 84, datë 11.12.2008 i Këshillit Mbikëqyrës të Bankës së Shqipërisë “Për miratimin e përdorimit nga bankat të rezervës së detyruar në lekë”.

Ky vendim hyn në fuqi më 24 shkurt 2018.

|  |  |  |
| --- | --- | --- |
| **SEKRETARI** |  | **KRYETARI** |
|  |  |  |
|  |  |  |
|  |  |  |
|  |  |  |
| **Elvis ÇIBUKU** |  | **Gent SEJKO** |